钦定古今图书集成/明伦汇编/氏族典/第513卷 > 《四川通志》 > 郅都
## 钦定古今图书集成/明伦汇编/氏族典/第513卷 > 《四川通志》 > 郅都

按《汉书郅都传》：“都，河东大阳人，以郎事文帝。景帝时
为中郎将，敢直谏，拜济南守，诛瞷氏豪猾，馀皆股栗。
迁中尉，行法不避贵戚，宗室列侯侧目而视，号曰苍
鹰。临江王征诣中尉府对簿，王欲得刀笔，为书谢上，
都弗与，王自杀。太后怒，以危法中，都免归。景帝使使
拜雁门太守，匈奴惮之，远去，至为偶人，象都驰射莫”
中，患之，乃中以汉法。帝曰：“都忠臣，欲释之。”太后曰：“临
江王独非忠臣乎？”于是斩都。